P9_TA(2021)0439

Tiesiskuma krīze Polijā un ES tiesību pārākums

Eiropas Parlamenta 2021. gada 21. oktobra rezolūcija par tiesiskuma krīzi Polijā un ES tiesību pārākumu (2021/2935(RSP))

(2022/C 184/11)

Eiropas Parlaments,

C.

tā kā 2021. gada 6. oktobrī EST nolēma, ka pārcelšana no vienas tiesas uz citu vai starp divām vienas un tās pašas tiesas palātām bez tiesneša piekrišanas var apdraudēt tiesnešu neatceļamības un tiesu neatkarības principus (12) ;

tā kā 2021. gada 6. oktobrī EST priekšsēdētāja vietnieks noraidīja Polijas lūgumu atcelt EST priekšsēdētāja vietnieka 2021. gada 14. jūlija rīkojumu, kurā pieprasīts atlikt to valsts noteikumu piemērošanas apturēšanu, kuri jo īpaši attiecas uz Augstākās tiesas Disciplinārlietu palātas pilnvarām (13) ;

tā kā 2021. gada augusta Eirobarometra zibensaptaujā ievērojams vairākums respondentu piekrita, ka ES būtu jānodrošina līdzekļi dalībvalstīm tikai ar nosacījumu, ka to valdības īsteno tiesiskumu un demokrātijas principus; tā kā šis skaitlis bija ļoti liels arī Polijā veiktajā aptaujā (72 %) (16) ;

tā kā saskaņā ar dažādām aptaujām, kas veiktas Polijā 2021. gada septembrī un 2021. gada oktobrī, tikai 5 % respondentu norādīja, ka vēlas, lai Polija izstājas no ES (17) , 90 % pozitīvi vērtē Polijas dalību ES (18) un 95 % arī uzskata, ka ES atbalstam ir pozitīva ietekme uz viņu pilsētas vai reģiona attīstību, un šis rādītājs ir augstāks nekā ES vidējais rādītājs (19) ;

pauž dziļu nožēlu par nelikumīgā “Konstitucionālā tribunāla”2021. gada 7. oktobra lēmumu (20) , jo tas ir uzbrukums Eiropas vērtību un likumu kopienai kopumā, apdraudot ES tiesību aktu prioritāti, kas saskaņā ar EST iedibināto judikatūru ir viens no ES tiesību sistēmas pamatprincipiem; pauž dziļas bažas par to, ka šis lēmums varētu radīt bīstamu precedentu; uzsver, ka nelikumīgajam “Konstitucionālajam tribunālam” trūkst ne tikai juridiska spēka un neatkarības (21) , bet tas nav arī pietiekami kvalificēts, lai interpretētu Polijas konstitūciju;

pauž nožēlu par to, ka pašreizējais Polijas premjerministrs ir sācis apšaubīt ES tiesību aktu pārākumu pār valsts tiesību aktiem, tādējādi turpinot ļaunprātīgi izmantot tiesu varu kā līdzekli savas politiskās darba kārtības īstenošanai; pauž nožēlu par šo rīcību kā vienpusēju lēmumu apšaubīt ES tiesisko regulējumu un to, ka Polijai tas jāievēro; atgādina, ka Polijas Republikas pievienošanās ES notika, ratificējot Pievienošanās līgumu, un Polijas tauta tam referendumā pauda savu piekrišanu; turklāt atgādina, ka Polijas Republika ir brīvprātīgi apņēmusies ievērot dibināšanas Līgumu noteikumus un EST judikatūru; nosoda tiesu sistēmas izmantošanu politiskiem mērķiem un aicina Polijas iestādes pārtraukt patvaļīgi izmantot savas izpildvaras un likumdošanas pilnvaras, lai apdraudētu varas dalīšanas principu un tiesiskumu;

pauž nožēlu par to, ka nolēmums K 3/21 negatīvi ietekmē Polijas un Eiropas iedzīvotājus un uzņēmumus, jo viņu pamattiesības uz neatkarīgu tiesu sistēmu, kas pilnībā piemēro ES acquis un tiesību aktus, vairs nevar tikt garantētas; šajā sakarībā pauž bažas par Polijas un Eiropas iedzīvotāju pamattiesību efektīvu aizsardzību;

8.

pauž bažas, ka nolēmums K 3/21 būtiski ietekmēs Polijas tiesnešu darbību, atturot viņus no savu prerogatīvu izmantošanas attiecībā uz ES tiesību aktu piemērošanu; atkārtoti pauž pilnīgu atbalstu Polijas tiesnešiem, kuri joprojām atzīst ES tiesību aktu prioritāti un nodod lietas EST prejudiciāla nolēmuma sniegšanai, tostarp pēc sprieduma lietā K 3/21, neraugoties uz risku viņu karjerai, cita starpā disciplināru atcelšanu no iztiesāšanas, atlaišanu vai piespiedu atkāpšanos no amata;